Wenke M – Roekeloos
Om vlekke uit marmer te haal strooi jy fyn boraks op. Was na ´n paar minute dit af met warm water.
Vir vlekke op matte wat veroorsaak is deur iets wat NIE 'n oliebasis het nie, gebruik die volgende sodra jy die eerste keer die kol sien: Meng 1 teelepel vloeibare wasmiddel en 1 teelepel witasyn met 'n halfliter warm water. Vryf die vlek liggies met die mengsel deur 'n sagte borsel of lap te gebruik. Gebruik 'n skoon handdoek wat in warm water gedoop is om die plek mee af te spoel. Herhaal tot die vlek weg is. Maak droog met 'n haardroër.
Stop 'n skoon vloerlap in 'n plastiek groentesakkie en was jou matte daarmee.
Verwyder kolle op ´n mat met 1 deel witasyn en 3 dele water. Jy kan witasyn gebruik vor bloed en rooiwynvlekke op matte.
Gebruik koeksoda en sodawater om kolle uit matte te verwyder. Gooi 'n paar lepels koeksoda op die kol, vryf dit in en gooi dan sodawater op. Vryf dit terwyl die sodawater borrel.
Meng lou water met 'n handvol sout en 60 ml asyn. Borsel matte met mengsel. Dit bring die kleur weer mooi na vore.
Duikies in meubels kan uitgestoom word met 'n strykdoek en stoomstrykyster.
Voeg 'n paar druppels vanilla-ekstrak by jou meubelpolitoer, dit sal die goggas weghou van jou meubels.
Maak jou eie meubelpolitoer deur suurlemoenolie en wit asyn om die helfte te meng. Wend aan met 'n spuitbottel.
Gebruik byewas gemeng met terpantyn om jou meubels mee blink te vryf.
Gebruik een deel asyn met twee dele lyn-olie in 'n spuitbottel. Skud goed en spuit en smeer en poleer aan soos meubelpolitoer.
Staan jou motor snags buite en soggens kan jy nie deur die voorruit sien op pad werk toe nie? Was die ruit die vorige aand met 'n mengsel van 1 deel water en 3 dele wit asyn.
Motte haat die reuk van drukkersink. Draai jou wolgoed in koerantpapier toe voordat jy dit vir die somer wegpak.
Motte hou nie van sederhout-blokkies nie. Dis waarom Salomo so baie sederhout in die tempel gebruik het, want die voorhangsel was van suiwer wol. Sulke blokkies is in supermarkte te koop. As die geur verslaan het na 'n tyd, skuur dit liggies met sandpapier om die geur te laat deurkom.
Maak motwerende sakkies vir jou klere- of linnekas. Gebruik dun katoen of sy en maak dit vol met kruie soos laventel, gousblomme, santolina, lourier of aweruit.
Dit raak nou weer kouer en jy gaan een van die dae jou gunsteling woltruie uitpak. Die probleem is dat 'n paar van hulle muf ruik. Die oplossing is vodka. Gooi vodka in 'n bottel wat 'n fyn sproei maak en gebruik dit op jou truie. Die vodka maak die bakterieë dood sonder om 'n swaar reuk te los. Hang die truie op om goed droog te word.
Was geverfde mure met 'n mengsel van 250 mℓ ammoniak, 125 mℓ wit asyn, 60 mℓ koeksoda en 4 liter warm water. Spons die mengsel or die oppervlaktes en spoel af met skoon, koue water.
Speel die musiek van jou slimfoon harder deur dit in 'n groot bak van keramiek of glas te plaas.
Gooi vyf druppels vanilla-ekstrak in 'n halwe koppie water en smeer oor jou hele lyf. Muskiete hou nie van vanilla nie. Dit is ook veilig om te gebruik vir babas en kinders.